b'\n_START_ARTICLE_\nRamutis Petras Bansevi\xc4\x8dius\n_START_PARAGRAPH_\nRamutis Petras Bansevi\xc4\x8dius (g. 1939 m. vasario 23 d. Marijampol\xc4\x97je) \xe2\x80\x93 Lietuvos in\xc5\xbeinierius mechanikas, habilituotas technologijos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1949\xe2\x80\x931956 m. mok\xc4\x97si Kauno 12-oje vidurin\xc4\x97je mokykloje, 1961 m. baig\xc4\x97 Kauno politechnikos institut\xc4\x85. 1975\xe2\x80\x931976 m. sta\xc5\xbeavo Milano politechnikos institute. 1982 m. technikos moksl\xc5\xb3 daktaras._NEWLINE_1961\xe2\x80\x931962 m. gamyklos \xe2\x80\x9eApvija\xe2\x80\x9c in\xc5\xbeinierius konstruktorius, 1962\xe2\x80\x931968 m. ENIMS Vilniaus filialo in\xc5\xbeinierius. Nuo 1963 m. Kauno politechnikos instituto (nuo 1990 m. Kauno technologijos universitetas) mokslinis bendradarbis, laboratorijos ved\xc4\x97jas, docentas, 1985\xe2\x80\x931995 m. Ma\xc5\xa1in\xc5\xb3 gamybos, 1995\xe2\x80\x931996 m. Gamybos sistem\xc5\xb3 katedros ved\xc4\x97jas, 1996\xe2\x80\x932000 m. Senato pirmininkas, 2000\xe2\x80\x932007 m. KTU rektorius. 1963\xe2\x80\x931983 m. dar dirbo KPI mokslinio centro \xe2\x80\x9eVibrotechnika\xe2\x80\x9c laboratorijoje, nuo 1976 m. ved\xc4\x97jas. Nuo 1984 m. profesorius._NEWLINE_Nuo 1997 m. Lietuvos moksl\xc5\xb3 akademijos Technikos moksl\xc5\xb3 skyriaus pirmininkas. Nuo 1998 m. Lietuvos moksl\xc5\xb3 akademijos narys_NEWLINE_Apie 250 straipsni\xc5\xb3, 7 precizini\xc5\xb3 sistem\xc5\xb3 dinamikos srities knyg\xc5\xb3 autorius. 300 TSRS i\xc5\xa1radim\xc5\xb3, 15 patent\xc5\xb3 u\xc5\xbesienyje i\xc5\xa1 adaptyvi\xc5\xb3j\xc5\xb3 precizini\xc5\xb3 mechanotronini\xc5\xb3 sistem\xc5\xb3 autorius arba bendraautoris.'